Folketing
2004-11-19

De har været hentet fra spindoktorernes fantasiverden, og det virker måske i den offentlige opinion, og det virker måske i meningsmålinger, men det virker ikke i forhold til de her børn. (Kort bemærkning). Familie- og forbrugerministeren (Henriette Kjær): Jeg tror netop, at i lige præcis den her sag har regeringens spindoktorer været alt, alt for dårlige, for jeg tror, problemet er, at de mennesker, der har siddet i den tænketank, ikke har læst programmet »En god start til alle børn«. Derfor er det ikke gået op for dem, at vi har sat det i værk, de anbefaler. Så der har de svigtet deres opgave, de her spindoktorer, som hr. Villy Søvndal ellers ynder at rose i dag. Det var så det, regeringen skulle roses for i dag. Og så vil jeg sige en anden ting. Det er, at man jo også siger fra BUPL's side, at inden for de sidste 10 år er der kommet 70.000 flere børn i dagtilbud, der så skal passes inden for nogenlunde samme personaleramme.